EkBass/fiwiki-20250220-pages-articles huggingface dataset:
Vedevågin kirkko

Vedevågin kirkko () on kirkkorakennus Lindesbergin kunnan Vedevågissa Ruotsissa. Kirkko on muodoltaan kahdeksankulmainen ja keskellä on pieni torni.Svenska kyrkan: Vedevågs kyrka Viitattu 30.12.2013. Sieltä puuttuvat melkein kokonaan symbolit ja koristelut. ==Historia== Ruukinpatruuna Eric Cederborgh haki vuonna 1833 lupaa jälleenrakentaa ruukin kirkko, koska hän ei ollut samaa mieltä syistä, jotka olivat johtaneet vuoden 1735 kirkon purkamiseen. Uusi kirkko rakennettiin uudelle paikalle Cederborghin rahoituksella ja tarvikkeilla. Kirkko vihittiin käyttöön vuonna 1837 ja sen omisti Wedevågin ruukki. 1800-luvun loppua kohden mentäessä kirkko autioitui, koska valtionkirkon oheen syntyi vuonna 1858 vapaa lähetysyhdistys. Vuosina 1914–1916 ruukin omistaja David Cable Keiller teetti kirkolle perusteellisen remontin ja toukokuussa 1916 se luovutettiin lahjaksi Linden pastoraatille. 1916 rakennettiin myös puinen kellotapuli. Viimeisimmässä remontissa vuosina 1983–1984 alttari siirrettiin ja rakennettiin uusi sakaristo. ==Lähteet== ==Aiheesta muualla== Luokka:Lindesbergin kunta Luokka:Örebron läänin kirkot Luokka:Kirkot Västeråsin hiippakunnassa
Merano (elokuvateatteri)

Merano oli helsinkiläinen elokuvateatteri Viiskulmassa. Sen toiminta alkoi 19. elokuuta 1928 ja päättyi 11. joulukuuta 1986. Käsite Meranon yliopisto tarkoittaa vaihetta, jolloin elokuvateatterin tiloissa järjestettiin Tampereen yliopiston luentoja ja tenttejä Helsingissä työskenteleville radio-, tv- ja elokuvatyöntekijöille.Mikko Anttikoski, Radio- ja televisio-opin kosketus alkoi 60-luvulla, Uta.fi, 2006 == Lähteet == Luokka:Helsingin elokuvateatterit Luokka:Punavuori Luokka:Ullanlinna Luokka:Suomen entiset elokuvateatterit
Mercure de France

Mercure de France oli ranskalainen kirjallinen aikakauslehti. Se perustettiin nimellä Mercure galant vuonna 1672, ja vuodesta 1724 se ilmestyi nimellä Mercure de France. Se oli hyvin merkittävä tekijä 1700-luvun ranskalaisessa kulttuurielämässä. Ilmestyminen oli 1800-luvun alussa katkolla, ja lopullisesti sen ilmestyminen päättyi 1825Tietosanakirja s. 297, Tietosanakirja Osakeyhtiö 1914. Myöhemmin samanniminen kirjallisuuslehti on ilmestynyt 1890–1940 ja 1947–1965,WSOY Iso tietosanakirja 6, s. 160, WSOY 1997 ISBN 951-0-20163-4 ja nykyisin kustannustalo Éditions Gallimardilla on sen niminen kustannusryhmäMercure de France, Historique . Lehteä ei pidä sekoittaa julkaisuun Mercure du XIXe siècle (1823–1830). == Lähteet == == Aiheesta muualla == Luokka:Ranskalaiset aikakauslehdet
Suomen Ammattivalmentajat SAVAL

Suomen Ammattivalmentajat SAVAL on vuonna 2002 perustettu akavalainen palvelu- ja edunvalvontajärjestö (ammattiliitto) urheiluvalmentajille ja muille valmennustehtävissä toimiville henkilöille. Jäseneksi voi liittyä myös opiskelija tai yrittäjä. SAVALin toiminta keskittyy valmentajien ammatilliseen edunvalvontaan, jäsenpalveluihin, valmentajien ammatillisen koulutuksen kehittämiseen sekä valmentajien yhteiskunnallisen aseman parantamiseen. SAVAL on Yksityisalojen Esimiehet ja Asiantuntijat YTYn jäsenyhdistys sekä Akavan ja neuvottelujärjestö Ylemmät Toimihenkilöt YTN:n jäsen ja toimii läheisessä yhteistyössä Suomen Valmentajat ry:n kanssa. Vuoden 2023 alussa SAVALissa oli noin 1 300 jäsentä. == Historia == * 2002: Valmentaminen ammattina Suomessa 2002 -selvitys (Suomen Valmentajat ja Kilpa- ja huippu-urheilun tutkimuskeskus KIHU). SAVAL perustettiin 24.9.2002. SAVALin ensimmäinen pj. Erkka Westerlund ja ensimmäinen asiamies Suomen Valmentajat ry:n toiminnanjohtaja Antero Kujala. Toimisto YTYn tiloissa Helsingin Itä-Pasilassa. * 2004: Suomen Valmentajat palkkaa kaksi toimihenkilöä, joiden tehtävänkuvissa myös SAVALin asioita. Valmentaja- ja ohjaajakoulutuksen (VOK) selvitys * 2005: SAVAL allekirjoittaa liityntäpöytäkirjan Urheilujärjestöjä koskevaan työehtosopimukseen. SAVALille valtakunnallinen luottamusmies * 2006: Liikunnanohjaajat mukaan jäseniksi. Valmentajan ammattitutkinto tutkintorakenteeseen. Valmentajan ammatti- ja erikoisammattitutkintojen perusteet kirjoitetaan * 2007: SAVALin puheenjohtajaksi Anuliisa Uotila. Valmentajien palkkasuositukset * 2008: Toimisto SLU-talolle Helsingin Länsi- Pasilaan. Antero Kujala osa-aikaiseksi toiminnanjohtajaksi * 2009: Valmentajien TES yleissitovaksi. Eero Saarinen osa-aikaiseksi toiminnanjohtajaksi * 2011: SAVAL Yksityisalojen Esimiehet ja Asiantuntijat YTYn jäsenyhdistykseksi. Toimisto YTYn tiloihin Helsingin Itä-Pasilaan, operatiivinen toiminta YTYn henkilöstöllä. Pekka Potinkara SAVALin toiminnanjohtajaksi * 2012: SAVALin 10-vuotisjuhla Urheilumuseolla 29.11.2012 * 2012: Toinen Valmentaminen ammattina Suomessa –selvitys (SAVAL, Suomen Valmentajat ja KIHU). SAVAL mukana yhteiseurooppalaisessa CoachNet-hankkeessa * 2013: Valmentajien eettiset ohjeet –työ käynnistyy * 2014: Valmentajan ammatti- ja erikoisammatutkintojen uudet perusteet kirjoitetaan * 2015: SAVALin puheenjohtajaksi uudelleen Erkka Westerlund * 2016: Kolmas Valmentaminen ammattina Suomessa -selvitys (SAVAL, Suomen Valmentajat, KIHU) * 2017: SAVALin 15. toimintavuosi. Valmentajien Kunniagalleria (Hall of Coaching Excellence) julkistetaan netissä. Kunniagalleria on kunnianosoitus ansiokkaasti suomalaiseen valmennukseen vaikuttaneille henkilöille. * 2019: Raino Nieminen SAVALin toiminnanjohtajaksi * 2020: 1 000. jäsen liittyy SAVALiin * 2022: Meidän Urheilu -kehitysprosessi, jonka tavoitteena on kehittää suomalaisen liikunnan ja urheilun valmennuksen laatua. * 2022: SAVAL täyttää 20 vuotta == Aiheesta muualla == * saval.fi Luokka:Yksityisalojen Esimiehet ja Asiantuntijat YTY
Ruotsin köydenvetomaajoukkue vuoden 1908 kesäolympialaisissa

Ruotsin köydenvetomaajoukkue edusti Ruotsia vuoden 1908 kesäolympialaisissa. Maa sijoittui olympiaturnauksessa neljänneksi. == Olympiaturnaus == Ruotsi pääsi automaattisesti jatkoon olympiaturnauksen ensimmäiseltä kierrokselta. Turnauksen toisella kierroksella Ruotsi kohtasi Ison-Britannian toisen joukkueen, joka tunnettiin myös nimellä Liverpool Police. Ruotsi hävisi parin pistein 2–0 ja joutui pronssiotteluun. Joukkue ei kuitenkaan ilmestynyt pronssiotteluun, jolloin sen sijoitus oli neljäs.British Olympic Association s. 91–92. == Kokoonpano == * Albrekt Almqvist * Frans Fast * Carl-Emil Johansson (kilpailun vanhin osanottaja, 45 vuotta 333 päivää) * Emil Johansson * Knut Johansson (kilpailun nuorin osanottaja, 20 vuotta 185 päivää) * Karl Krook * Karl-Gustaf Nilsson * Hjalmar Wollgarth == Lähteet == * British Olympic Association: The Fourth Olympiad London 1908 Official Report, 1909, sivut 90-91 (pdf 110-111) * Sports-Reference === Viitteet === Luokka:Köydenveto olympialaisissa Luokka:Kesäolympialaiset 1908
Peruntinami

Peruntinami (Nothoprocta taczanowskii) on tinameihin kuuluva lintulaji. Laji elää uhanalaisena Etelä-Amerikassa. ==Koko ja ulkonäkö== Kooltaan peruntinami voi kasvaa noin 36 cm pitkäksi. Yleisväritykseltään lintu on harmaanruskea. Pää on väriltään harmaa ja niska ja selkä punertavan ruskeat. Peruntinamin siivet ovat mustan ruskean ja harmaan kuvioimat. Lajin rinta on väriltään harmaa sekä valkopilkullinen ja vatsa on kellertävän ruskea harmain raidoin. Peruntinamin nokka on pitkähkö ja alaspäin kaartunut. ==Levinneisyys ja elintavat== Peruntinamia tavataan Perusta ja Boliviasta. Sen elinympäristöä ovat pensaikko ja ruohomaat, kivikot sekä pensaikkoiset tai ruohikkoiset metsät. Metsiköt ja pensaikot ovat sille elintärkeitä eikä se menesty viljellyillä alueilla. Tyypillisesti linnun elinympäristöt sijaitsevat noin 2 700-4 000 metrin korkeudessa merenpinnasta. Peruntinamin ravintoa ovat kasvien, erityisesti perunojen, mukulat. Linnun pesimäkausi on keväällä ja syksyllä. Peruntinamikannan kooksi arvioidaan 2 500-10 000 yksilöä ja sen luokitellaan uhanalaisuusluokitukseltaan vaarantuneeksi lajiksi. Suurin peruntinamikantaa kohtaava uhka on metsästys ja ruohomaiden palot. Metsien hakkuut sen sijaan voivat luoda sille uusia elinympäristöjä. ==Lähteet== Luokka:Tinamilinnut Luokka:Uhanalaiset linnut
ReStart (tapahtuma)

ReStart oli syksyisin Kuopiossa järjestettävä yksipäiväinen kristillinen festivaali. Viimeinen ReStart järjestettiin vuonna 2018. Tapahtumapaikkana toimii Kulttuuriareena 44 (Kauppakatu 44). ReStartin järjestäjiä olivat kristilliset järjestöt Kuopion OPKO, Pohjois-Savon ev. lut. Kansanlähetys ja Suomen luterilainen evankeliumiyhdistys (Sley) (sekä Suomen Raamattuopisto vuoteen 2016 saakka). ReStart-tapahtuma perustettiin vuosina 2006-2011 järjestettyjen Älä pelkää -tapahtumien pohjalta. == Historia: bändit ja esiintyjäthttp://www.restart-tapahtuma.fi/historiikki.html == === ReStart 2018 === * SAVE * Audile * NNS * Miika Korkatti === ReStart 2017 === * Great Wide North * Prinssi Jusuf * Park 7 * Seppele === ReStart 2016 === * GFM * Herz * Mikaveli === ReStart 2015 === * Mikaveli * Kls. * Vanamo === ReStart 2014 === * Immanuel * Kontrol * Park 7 * Henna E * Juha Heiskanen === ReStart 2013 === * Ruudolf * Idän Ihmeet * Miriam * Pro Fide Duo === ReStart 2012 === * Great Wide North * Saraste * Kontrol == Älä pelkää -tapahtumathttp://www.restart-tapahtuma.fi/aumllauml- pelkaumlauml-2006-2011.html http://www.alapelkaa.net/ == Älä pelkää -tapahtuma järjestettiin yhteensä viidesti (2006-2011). Tapahtumapaikkana oli Savon Ammatti- ja aikuisopisto (Presidentinkatu 1). Järjestäjätahoihin kuului Suomen ev. lut. Kansanlähetyksen ja OPKOn lisäksi myös Kuopion evankelisluterilainen seurakuntayhtymä (sekä Suomen Lähetysseura). Vuoden 2011 jälkeen järjestäjätahoissa tapahtui merkittäviä muutoksia, joiden seurauksena tapahtumaa päätettiin jatkaa uudistuneella profiililla ja nimellä. Samalla vaihtui myös tapahtumapaikka. === Älä pelkää 2011 === * HB * Punainen Lanka * Popo Salami * Jussi Miettinen (puhuja) === Älä pelkää 2010 === * Kaemo * Mgth * Egoeimi * Kalevi Lehtinen (puhuja) * Mikko Vaismaa (koomikko) === Älä pelkää 2009 === * HB * kls. * Päivö Parviainen (puhuja) * Päivi Niemi (puhuja) === Älä pelkää 2008 === * The Rain * Kidman * Ilkka Puhakka (puhuja) * Stand Up -saarnaajat (juontaja/koomikko) === Älä pelkää 2007 === * TERA * Think Twice * Ichtus * Jarkko Maukonen === Älä pelkää 2006 === * The Rain * HB == Lähteet == *http://www.restart-tapahtuma.fi *http://www.alapelkaa.net/ === Viitteet === Luokka:Kuopion tapahtumat
Antti Palola

Antti Matias Palola (s. 1. toukokuuta 1959 Kaarlela) on suomalainen ammattiyhdistysjohtaja. Hän aloitti STTK:n puheenjohtajana joulukuussa 2013 seuraten tehtävässä Mikko Mäenpäätä. Vuosina 2005–2013 Palola oli Pardian puheenjohtaja. Palolasta tuli perämies vuonna 1982 ja merikapteeni vuonna 1985. Hän työskenteli kauppa-alusten miehistön jäsenenä vuosina 1977–1982 ja päällystössä vuosina 1982–1996. Palola toimi vuosina 1990–1996 Åbo Navigationsinstitutin tuntiopettajana ja 1996–1998 rehtorina. Vuosina 1998–2005 hän oli Suomen Laivanpäällystöliiton varatoiminnanjohtaja. Palola on ollut Pardian hallituksen jäsen 1998–2013 ja STTK:n hallituksessa vuodesta 2005. Työeläkevakuutusyhtiö Varman hallituksessa hän on ollut vuodesta 2013 ja vakuutusyhtiö Kalevan hallintoneuvostossa vuodesta 2006. Hän on myös talousneuvoston jäsen vuodesta 2013. ==Lähteet== ==Aiheesta muualla== * * Luokka:Suomalaiset ammattiyhdistysjohtajat Luokka:Vuonna 1959 syntyneet Luokka:Elävät henkilöt Luokka:STTK
Exeterin tuomiokirkko

Exeterin tuomiokirkko () on anglikaaninen katedraali Exeterin kaupungissa Devonissa Yhdistyneessä kuningaskunnassa. Katedraalin rakentamisen aloitti piispa William Warelwast. Hänen työtään jatkoi Henry Marshal, jonka aikana laajennettiin kirkkolaivaa.Addleshaw 1921 CourtenayEffigiesExeterCathedral.JPG|Hugh de Courtenayn ja hänen vaimonsa Margaret de Bohunin hautamuistomerkki katedraalin eteläisessä poikkilaivassa Exeter cathedral.JPG|Kirkon kattoholveja == Lähteet == * === Viitteet === == Aiheesta muualla == Luokka:Exeter Luokka:Devonin rakennukset ja rakennelmat Luokka:Englannin katedraalit Luokka:Kivikirkot
Pohjoiskatka

Pohjoiskatka (Gammarus oceanicus) on katkojen lahkoon kuuluva meren rantavesien äyriäinen. Se on yksi viidestä alkuperäisenä Suomen rannikoilla elävästä Gammarus-suvun leväkatkalajista. Näitä äyriäisiä on vaikea erottaa toisistaan ilman mikroskooppia. Hiljattain Suomeen on lisäksi levinnyt vieraslajina samaan sukuun kuuluva tiikerikatka (Gammarus tigrinus).Leväkatkat Gammarus spp. LuontoPortti.com Pohjoiskatka on parin sentin mittaiseksi kasvava, sivuilta litistynyt (kapea) koukkuselkäinen äyriäinen. Selkäpuoli on sileä, eläin väriltään yleensä vihreän ruskea. Silmät ovat mustat, munuaisen muotoiset.Leväkatkat Gammarus spp. Aaltojen alla Pohjoiskatka elää Itämeren lisäksi Pohjoisen Atlantin rannikoilla valtameren molemmin puolin. == Lähteet == == Aiheesta muualla == Luokka:Katkat
Merikatka

Merikatka (Gammarus salinus) on katkojen lahkoon kuuluva meren rantavesien äyriäinen. Se on yksi viidestä alkuperäisenä Suomen rannikoilla elävästä Gammarus-suvun leväkatkalajista. Näitä äyriäisiä on vaikea erottaa toisistaan ilman mikroskooppia. Hiljattain Suomeen on lisäksi levinnyt vieraslajina samaan sukuun kuuluva tiikerikatka (Gammarus tigrinus). Leväkatkat Gammarus spp. LuontoPortti.com Merikatka on parin sentin mittaiseksi kasvava, sivuilta litistynyt (kapea) koukkuselkäinen äyriäinen. Selkäpuoli on sileä, eläin väriltään yleensä vihreän ruskea. Silmät ovat mustat, munuaisen muotoiset. Leväkatkat Gammarus spp. Aaltojen alla Merikatka elää Itämeren lisäksi Atlantin rannikoilla Euroopan pohjoisosassa. == Lähteet == Luokka:Katkat
Kaariainen

Kaariainen (ruots. Kariaijs) on kylä Laitilassa noin 7 kilometriä Laitilan Keskustasta itään. Kaariainen sijaitsee ehkä koko Itä-Laitilan tärkeimmän tien, Kaivolantien varrella, jonka varrella ovat myös Vekka, Ytö, Kaivola ja Pahojoki, ja Kantatie 43:kin on vain noin kolmen kilometrin päässä kylästä. Kaariaisten lähimmät naapurikylät ovat lännessä Vekka ja idässä Ytö. Kylän arvellaan syntyneen korkeammasta käskystä. Kaariaisissa on ollut asutusta pronssikaudelta lähtien, mikä on päätelty siitä, että siellä on hiidenkiukaita. Neljästä talosta muodostunut Kaariainen esiintyy 1454 muodossa Kaxijois, 1512 Kars ja 1540 Kariaijs. Nimen taustalla on arvattavasti henkilönimi. Kylän pohjoisosassa on Kaurajärvi (Kaorjärv).Kaariainen, Laitila.fi, viitattu 8.7.2019 ==Lähteet== Luokka:Laitilan kylät
Ryttylän kirkko

Ryttylän kirkko sijaitsee Ryttylän kylässä Hausjärvellä. Kirkko on valmistunut vuonna 1961. Kangasalan urkutehtaan rakentamat urut ovat 9-kertaiset. Ryttylän rautatieasema on noin 300 metrin päässä kirkolta. == Lähteet == Luokka:Hausjärven kirkkorakennukset Luokka:Suomen kivikirkot
Danny Queck

Danny Queck (s. 17. syyskuuta 1989) on saksalainen mäkihyppääjä. Queck osallistui ensimmäisen kerran mäkihypyn maailmancupin osakilpailuun tammikuussa 2011 Harrachovissa. Parhaimmillaan Queck on sijoittunut maailmancupin osakilpailussa 15:nneksi Sapporossa tammikuussa 2014. == Lähteet == * https://www.fis-ski.com/DB/general/athlete- biography.html?sectorcode=JP&competitorid;=99978 Luokka:Saksalaiset mäkihyppääjät Luokka:Vuonna 1989 syntyneet Luokka:Elävät henkilöt
Ajou-yliopisto

Ajou-yliopisto () on yksityinen, vuonna 1973 perustettu yliopisto, joka toimii Etelä-Korean Suwonissa, noin 30 kilometriä Soulin eteläpuolella. Yliopistolla opiskelee lähes 14 000 ihmistä (1.4.2018). Heistä 9 700 suoritti alempaa korkeakoulututkintoa, 3 700 maisteri- ja 500 tohtoritason tutkintoa (osa oli integroidun jatkotutkinnon suorittajia). THE-yliopistoranking arvioi Ajou- yliopiston vuoden 2018 maailman kärkiyliopistojen listallaan jaettuun sijaluokkaan 801-1000. ==Lähteet== ==Aiheesta muualla== Luokka:Etelä-Korean yliopistot ja korkeakoulut
Purppuraleski

Purppuraleski (Vidua purpurascens) on leskien heimoon kuuluva afrikkalainen varpuslintu. ==Levinneisyys== Purppuraleskeä tavataan Angolassa, Botswanassa, Etelä-Afrikassa, Keniassa, Kongon demokraattisessa tasavallassa, Malawissa, Mosambikissa, Namibiassa, Sambiassa, Tansaniassa ja Zimbabwessa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Lesket
Eidfjorden

Eidfjorden on Hardangerinvuonoon kuuluva sivuvuono Vestlandin läänissä Norjassa. Vuonon itäosan rannalla sijaitsee Eidfjordin taajama, jonka kohdalla vuonosta kaartuu kapeampi lahti, Simadalsfjorden, kohti koillista. Eidfjorden- vuonosta, Simadalsfjorden mukaan lukien, erkanee kolme suurempaa laaksoa: Simadal, Måbødalen ja Hjølmadalen. == Lähteet == == Aiheesta muualla == Luokka:Norjan vuonot Luokka:Hordalandin läänin maantiede Luokka:Eidfjord Luokka:Ullensvang Luokka:Ulvik
Meristeemi

Meristeemi on versokasvien kasvusolukon tieteellinen nimitys. Sen solut voivat jakautua,Solunetti ja tämä jakautuminen ylläpitää kasvin kasvamista. Näin syntyvät solut erilaistuvat myöhemmässä vaiheessa. Meristeemiä on kasvin erilaisissa kärkipaikoissa, kuten varressa, juuressa, kärkikasvupisteissä (apikaalimeristeemi) sekä jälsi- ja korkkijälsisolukoissa (sekundaariset meristeemit).WSOY Iso tietosanakirja 6, s. 167, WSOY 1997 ISBN 951-0-20163-4 == Lähteet == == Aiheesta muualla == Luokka:Kasvisolukot
Bélapaïs

Bélapaïs (, ) on kylä Kyproksen saarella. Se on de facto Pohjois-Kyproksen turkkilaisen tasavallan hallussa, ja kuuluu sen hallinnossa Girnen alueeseen. Kyproksen tasavallan pakolaishallinnossa se kuuluu Kyrenian alueeseen. Kylän väkiluku on 918 (2011). Bélapaïs sijaitsee Pentadáktylos-vuoriston pohjoisrinteessä lähellä Kyrenian kaupunkia. Kylän nimi on peräisin Bélapaïsin luostarista, jonka nimi puolestaan on peräisin ranskankielisestä nimestä ”Rauhan luostari” (Abbaye de la Paix). Kylän nimi esiintyy translitteroituna kreikaksi useissa muodoissa, paitsi Bélapaïs (Μπέλαπαϊς) myös Béllapaïs (Μπέλλαπαϊς), Belapáis (Μπελαπάις), Bellapáis (Μπελλαπάις), Béla-Páis (Μπέλα- Πάις), Bélla-Páis (Μπέλλα-Πάις), Pélapaïs (Πέλαπαϊς) ja Péllapaïs (Πέλλαπαϊς). Bélapaïsin goottilaistyylinen luostari, jonka vanhimmat osat ovat 1200-luvulta, on suosittu nähtävyys. Sen kirkkosalissa järjestetään konsertteja. Bélapaïsin kylän kuuluisin asukas on ollut englantilainen kirjailija Lawrence Durrell, joka asui siellä vuosina 1953–1956. Aikaa kuvaa hänen omaelämäkerrallinen teoksensa Bitter Lemons. == Lähteet == == Aiheesta muualla == Luokka:Kyproksen kylät Luokka:Kyrenian alueen asutut paikat Luokka:Girnen alue
Pyhän Hilarionin linna

Pyhän Hilarionin linna on Kyproksella, Kyrenian lounaispuolella, Kyrenian vuoriston rinteellä sijaitseva linna. Se on osittain louhittu vuoren rinteeseen. == Historia == Linnan rakentaminen on aloitettu 600-luvulla bysanttilaisen luostarin ympärille suojaksi arabien hyökkäyksiltä. Linna oli osa saaren puolustusta, johon kuuluivat myös Kyrenian-, Buffaventon- ja Kantáran linnat. Myöhemmin linnaa vahvistivat Lusignan hallitsijasuku. www.cypnet.co.uk == Aiheesta muualla == * Pyhän Hilarionin linna == Lähteet == Luokka:Kyproksen linnat
Juha Hostikka

Juha "Hosse" Antero Hostikka (s. 9. syyskuuta 1971 Helsinki) on suomalainen tenori ja Dallapé-orkesterin johtaja. Hän on vieraillut Suomen Kansallisoopperan produktioissa vuodesta 1999 lähtien. Hostikka on laulanut tenorirooleja Kansallisoopperassa muun muassa Mozartin Taikahuilussa, Bizét’n Carmenissa, Tauno Pylkkäsen Sudenmorsiamessa, Philip Glassin Rangaistussiirtolassa, Sallisen Punaisessa viivassa ja Puccinin Gianni Schicchissä. Sinfonia Lahden kanssa Hostikka on ollut mukana muun muassa Chess-musikaalin konserttiversiossa ja Sibeliuksen Myrskyn solistina Lontoon Proms-festivaaleilla.Juha Hostikka, tenori , Konserttitoimisto Festium Oy. Viitattu 1.1.2014. Elokuussa 2013 Hostikka esiintyi Turun musiikkijuhlilla Leonard Bernsteinin pienoisoopperassa Tahitilla tuulee.Saaristo-ooppera: Tahitilla tuulee ,Trouble in Tahiti - tragikomedia kuihtuneesta avio-onnesta. Viitattu 1.1.2014. Vuodesta 2009 Hostikka on toiminut 1920-luvulla aloittaneen Dallapé-orkesterin johtajana. Dallapen 2011 levyttämä Toivo Kärjen 1939 säveltämä, Vexi Salmen paljon myöhemmin nimeämä ja sanoittama foxtrot ”Iltayö” nousi Radio Suomen soittolistan kärkeen ja kesällä 2013 ilmestynyt ”Bimbambulla” toiseksi.Dallapé on täällä taas - Bim bam bulla , Ilta-Sanomat 8.7.2013. Viitattu 1.1.2014.Jari-Pekka Laitio-Ramone: Ennakkohaastattelu koskien Dallapé-esiintymisiä Kauhajoen Kasinolla lauantaina 5.10.2013. Kauhajokinyt.fi. Viitattu 1.1.2014. Juha Hostikka voitti tenniksen nelinpelin Suomen mestaruuden Saku Timosen kanssa sisäkentällä vuonna 1994.Miehet 4-p sisä , tennis.fi ==Lähteet== == Aiheesta muualla == Luokka:Suomalaiset tenorit Luokka:Suomalaiset kapellimestarit (viihdemusiikki) Luokka:Vuonna 1971 syntyneet Luokka:Elävät henkilöt
Vernon Freeman

Vernon Freeman (s. 15. syyskuuta 1953) on yhdysvaltalainen aktiiviuransa lopettanut koripalloilija. Freeman edusti suomalaista Tampereen Pyrintöä kausilla 1979–1980 ja 1980–1981, joista jälkimmäisellä joukkue saavutti SM- hopeaa. Hän pelasi ensimmäisellä Suomen-kaudellaan runkosarjassa 36,6 pisteen keskiarvolla, jolla oli sarjan kolmanneksi paras. Kaudella 1981–1982 Freeman pelasi kolme runkosarjaottelua Torpan Pojissa.Vernon Freeman – Suomen Koripalloliitto Freemania on luonnehdittu pitkäkätiseksi ja urheilulliseksi pelaajaksi.https://www.instagram.com/p/BH1Zr7KDUzI/ Pyrinnön päävalmentajana Freemanin aikana toiminut Raimo Lammi kuvaili tätä "vahvaksi jässikäksi".Salo (toim.), 423 Lammi ei ollut erityisen tyytyväinen Freemaniin. Hänen mukaansa "tauoilla tavallisesti ensimmäisenä kahvijonoon rynnännyt" Freeman juhli SM- finaaliotteluita edeltäneitä öinä Helsingissä niin, ettei tämä saanut itsestään parasta irti otteluissa. Freemania jouduttiinkin pitämään ratkaisuottelussa penkillä, kun hänelle oli jo viiden minuutin pelin jälkeen kertynyt kolme Lammin mukaan "väsyneen miehen" virhettä.Salo (toim.), 422 == Lähteet == * * Vernon Freeman Suomen Koripalloliitto === Viitteet === Luokka:Yhdysvaltalaiset koripalloilijat Luokka:Vuonna 1953 syntyneet Luokka:Elävät henkilöt
Ines Lutz

Ines Arabella Lutz (15. kesäkuuta 1983 München) on saksalainen näyttelijä. ==Elämä== Ines Lutz varttui kotiseudullaan Münchenissä, mutta kävi lukion St. Claire Collegessa Oxfordissa, Britanniassa. Siellä hänen pääaineenaan oli näytteleminen. Koulunsa päätettyään Lutz palasi takaisin Saksaan, jossa hän näytteli sarjassa Lindenstraße Franziska Benneriä 2001–2005 ja palasi hetkeksi sarjaan vuonna 2009. Vuodesta 2006 vuoteen 2009 hän kävi koulua Essenissä Folkwang-Hochschulessa. 2011–2012 hän näytteli saksalaisessa saippuasarjassa Lemmen viemää Theresa Burgeria. Vuodesta 2013 hän on näytellyt roolia Anne Meierling sarjassa Vuoristolääkäri (Der Bergdoktor). Luokka:Saksalaiset näyttelijät Luokka:Vuonna 1983 syntyneet Luokka:Elävät henkilöt
Giovanni Rizzo

Giovanni Rizzo (11. marraskuuta 1890 Montedoro – 13. marraskuuta 1980) oli italialainen roomalaiskatolinen arkkipiispa. Hänet vihittiin papiksi 22. huhtikuuta 1916 ja nimitettiin Palermon arkkihiippakunnan vihkipiispaksi sekä Lysiaksen titulaaripiispaksi 28. toukokuuta 1946. Piispaksi vihkiminen seurasi 16. kesäkuuta. Pääkonsekraattorina toimi Giovanni Iacono, jota avustivat Pietro Capizzi ja Antonino Catarella.Catholic-Hierarchy.org: Archbishop Giovanni Rizzo Rizzo sai 13. tammikuuta 1949 nimityksen Rossanon arkkipiispaksi, jona hän toimi, kunnes jäi eläkkeelle 18. marraskuuta 1971. Hän osallistui Vatikaanin toiseen kirkolliskokoukseen. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1890 syntyneet Luokka:Vuonna 1980 kuolleet
Kathleen Wynne

Kathleen O’Day Wynne (s. 21. toukokuuta 1953 Toronto, Ontario) on kanadalainen poliitikko. Hän toimi vuosina 2013–2018 Ontarion pääministerinä ja Ontarion liberaalipuolueen puheenjohtajana. Wynnellä on kielitieteen maisterin tutkinto Toronton yliopistosta ja kasvatustieteen maisterin tutkinto Toronton yliopiston alaisesta OISE-instituutista. Hän on opiskellut myös Harvardin yliopistossa konfliktien sovittelua. Ennen poliittista uraansa hän kiersi kymmenen vuoden ajan Ontarion kouluissa opettamassa sovittelua ja työskenteli myös Toronton koululautakunnan jäsenenä. Wynne valittiin ensimmäistä kertaa Ontarion parlamenttiin Don Valley Westin edustajana lokakuussa 2003. Vuonna 2006 hän nousi provinssin hallitukseen, jossa hän toimi opetusministerinä vuoteen 2010 asti ja liikenneministerinä 2010–2011. Tultuaan valituksi parlamenttiin kolmannelle kaudelle lokakuussa 2011 hän jatkoi tehtäviään ministerinä vastuullaan kunta-, kotitalous- ja alkuperäiskansoja koskevat asiat. Tammikuussa 2013 Wynne valittiin Ontarion liberaalipuolueen johtajaksi ja pian tämän jälkeen Ontarion 25. pääministeriksi ja ensimmäiseksi naispääministeriksi. Kesäkuussa 2014 hänet valittiin pääministeriksi uudelle nelivuotiskaudelle liberaalien voitettua Ontarion parlamenttivaalit. Kesäkuussa 2018 liberaalit kärsi Ontarion parlamenttivaaleissa suuren tappion. Wynne ilmoitti heti vaali-iltana jättävänsä puoluejohtajan paikkansa. Hän jatkoi kuitenkin osavaltion parlamentin jäsenenä. Wynne elää puolisoineen Pohjois-Torontossa. Hänellä on kolme lasta ja kaksi lastenlasta. == Lähteet == == Aiheesta muualla == Luokka:Kanadalaiset poliitikot Luokka:Vuonna 1953 syntyneet Luokka:Elävät henkilöt
Karlskogan kirkko

Karlskogan kirkko () on kirkkorakennus Ruotsissa Karlskogan kunnan keskustaajamassa Karlskogassa. ==Historia== Paikalle rakennettiin 1500-luvun lopussa pieni hirsikirkko, joka muodostaa nykyisen kirkon sakariston.Länsstyrelsen i Örebro län: Karlskoga kyrka Viitattu 31.12.2013. Raudankäsittelytoiminnan vuoksi alueen väkimäärä alkoi kasvaa ja kirkko käydä pieneksi, jonka jälkeen sitä laajennettiin vaiheittain. Nykyiseen kokoonsa kirkko valmistui vuosina 1705–1706. ==Arkkitehtuuri== Kirkko on ristin muotoinen ja sen julkisivut on peitetty punaisilla paanuilla. Paanut ovat erimuotoisia ja -näköisiä, koska kaikkien pitäjän talojen piti toimittaa sinne rakennusmateriaaleja. Sakaristossa on hyvin säilyneitä maalauksia vanhimman kirkon rakennusajalta ja ne on tehty suoraan hirsiin. Muuten kirkon sisätilat ovat muotoutuneet nykyisen kaltaisiksi erilaisten remonttien aikana. ==Lähteet== ==Aiheesta muualla== * Bebyggelseregistret * Karlskoga församling: Karlskoga kyrka Kirkko Luokka:Örebron läänin kirkot Luokka:Ruotsin puukirkot Luokka:Kirkot Karlstadin hiippakunnassa
Segerstan kirkko

Segerstan kirkko () on kirkkorakennus Ruotsissa Bollnäsin kunnan Segerstassa. Kirkko on todennäköisesti rakennettu 1200-luvun lopussa, mutta sitä on laajennettu 1400-luvun lopussa tai 1500-luvun alussa.Hanebo-Segersta församling: Beskrivning Segersta kyrka Viitattu 31.12.2013. 1700-luvun loppupuolella keskusteltiin tarpeesta laajentaa kirkkoa tai rakentaa kokonaan uusi. Uusittu kirkko oli valmis vuonna 1811, maalattiin kesällä 1816 ja vihittiin käyttöön elokuussa 1818. Kirkko suljettiin pääsiäisenä 2012 remontointia varten ja avattiin uudelleen käyttöön 2013.Högtidligt när kyrkan öppnade . helahälsingland.se 2.6.2013. Viitattu 31.12.2013. ==Lähteet== ==Aiheesta muualla== * Bebyggelseregistret * Helahälsingland.se: Segersta kyrka klar i vår Luokka:Bollnäsin kunta Luokka:Ruotsin kivikirkot Luokka:Gävleborgin läänin kirkot Luokka:Kirkot Uppsalan hiippakunnassa
Vastavuoroisuus

Vastavuoroisuus on suhde, jossa osapuolet suhtautuvat toisiinsa ja kohtelevat toisiaan samalla tavoin. Vastavuoroisuudessa niin toiminta kuin hyötykin kohdistuvat sekä itseen että toiseen. Altruismissa sen sijaan toiminta ja hyöty kohdistuvat vain toiseen.Heikkilä 2009, s. 14. Vastavuoroinen altruismi on altruismia, jonka vaikuttimena on saada vastavuoroisesti altruismia toiselta yksilöltä auttamalla ensin tätä.Dawkins 2006, s. 166. Kultainen sääntö korostaa vastavuoroisuutta, ja se esiintyy kaikissa suurissa uskonnoissa, esimerkiksi Jeesuksen vuorisaarnassa muodossa: "Kaikki minkä tahdotte ihmisten tekevän teille, tehkää te heille” (Matt. 7:12).Heikkilä 2009, s. 17–18. Italialainen Luigino Bruni jakaa vastavuoroisuuden kolmeen eri lajiin. Varovainen vastavuoroisuus on osapuolille riskitön ja järkevä yhteistyömuoto. Se on mahdollista sopimuksellisissa tiloissa eli perustuu osapuolten sopimukseen tehdä yhteistyötä. Rohkeaan vastavuoroisuuteen liittyvät sellaiset piirteet kuin tasavertaisuus, vapaus, valikoivuus, ehdollisuus ja toistuvuus. Kolmas laji on vastikkeeton vastavuoroisuus. Tässä yksilön vaikuttimena ei ole minkäänlainen vastapalvelus, vaan sisäinen palkkio, kuten mielihyvä teosta. Juuri vastikkeeton vastavuoroisuus on yhteiskuntien kannalta tärkeä laji, koska se takaa yhteistyön synnyn myös ympäristöissä, joissa vastavuoroisuuden dynamiikka on heikkoa. Pelkkä vastikkeeton vastavuoroisuuskaan ei ole yhteiskunnalle hyvästä, vaan se tarvitsee myös kahta muuta lajia, jotta yhteistyön mahdollisuus säilyisi itsekkäiden yksilöidenkin eläessä yhteiskunnan osana.Heikkilä 2009, s. 47–50. == Lähteet == * * ===Viitteet=== Luokka:Sosiologia
ARP

ARP tai Arp voi tarkoittaa seuraavia: * ARP, Address Resolution Protocol, Internet-protokolla * ARP Instruments, Inc., yhdysvaltalainen soitinvalmistaja * ARP 2600, ARP Instrumentsin valmistama syntetisaattori * ARP, autoradiopuhelin * * Arp, sukunimenä: ** Halton Arp (1927–2013), yhdysvaltalainen tähtitieteilijä ja astrofyysikko ** Hans Arp, Jean Arp (1886–1966), saksalais-ranskalainen kuvanveistäjä, taidemaalari, runoilija ja abstrakti taiteilija
Vidilä

Vidilä on kylä Laitilassa noin 3 kilometriä Laitilan keskustasta etelään. Vidilän lähimmät naapurikylät ovat Kodjala lännessä ja Koukkela kaakossa. Kylän alueella virtaa Sirppujoesta haarautuva Härinänjoki. Vidilä on asutettu luultavasti vuosina 550–800 eli merovinkiaikana.Lailanet.fi == Lähteet == Luokka:Laitilan kylät
Laura Arffman

Laura Arffman (s. 29. elokuuta 1985 Kitee)https://www.is.fi/maastohiihto/art-2000005552363.html on suomalainen urheilutoimittaja. Hän työskentelee Yleisradiossa, jossa hän on toiminut uutistenlukijana Urheiluruudussa sekä raportoinut useista urheilutapahtumista. == Ura == === Koulutus === Arffmanilla on viestinnän tutkinto Jyväskylän ammattikorkeakoulusta ja maisterin tutkinto Jyväskylän yliopistosta valtio- opista. === Työura === Toimittajan uransa alussa Arffman teki viestinnän opintoihin kuuluvan harjoittelun silloiseen Urheilulehteen. Syksyllä 2008 hän aloitti työt Iltalehden urheilutoimituksessa. Pari vuotta myöhemmin hän päätyi Yleisradion radiouutisiin, ja syksyllä 2011 hän aloitti Yleisradion kotimaan toimituksessa. Vasta tuolloin hän jätti työskentelyn Iltalehden urheilutoimituksessa kokonaan. Arffman siirtyi Yleisradion urheilutoimitukseen tammikuussa 2012. Arffman kokosi lehdistön joukkueen pesäpallon naisten Liitto-Lehdistö-otteluun vuonna 2013.http://www.varsinais- suomenpesis.fi/tapahtumat/liittolehdisto/?x309289=344288 Arffman on kirjoittanut elämäkerran vuonna 2019 kuolleesta hiihtäjä Mona-Liisa Nousiaisesta. Laura Arffman ja Petra Manner saivat Suomen kieltenopettajien liiton ja Otavan kirjasäätiön Vuoden kieliteko 2024 -palkinnon Pariisin kesäolympialaisissa tekemistään monikielisistä haastatteluista. == Yksityiselämä == Arffman on kertonut olleensa lapsena koulukiusattu. Kiusaamisen vuoksi hän päätyi opiskelemaan lukioon toiselle paikkakunnalle. Kiusaaminen on vaikuttanut merkittävästi hänen myöhempiin valintoihinsa, ja sen vuoksi aiheesta avoimesti puhuminen on ollut Arffmanille tärkeää. Arffman on naimisissa Anssi Pentsisen kanssa, ja heillä on kaksi lasta. == Teokset == * == Lähteet == == Aiheesta muualla == * Luokka:Suomalaiset urheilutoimittajat Luokka:Ylen toimittajat Luokka:Vuonna 1985 syntyneet Luokka:Elävät henkilöt
Opettajatar

Opettajatar on Helene Schjerfbeckin öljyvärimaalaus kankaalle vuodelta 1933. Kooltaan teos on 55×47 cm ja se kuuluu Nanny ja Yrjö Kauniston kokoelmaan Ateneumin taidemuseossa, jonne se lahjoitettiin vuonna 2005. Mallina Opettajatar-maalauksessa on kansakoulunopettaja neiti Boxtröm Snappertunasta.Helene Schjerfbeck 150 vuotta, 2012, Ateneumin taidemuseon näyttelyteos == Lähteet == == Aiheesta muualla == *Suomen Kansallisgalleria, kokoelmat: Opettajatar (1933) Luokka: Ateneumin kokoelmat Luokka: Helene Schjerfbeckin maalaukset
Lyaasit

Lyaasit ovat entsyymejä, jotka katkaisevat atomien välisiä kovalenttisia sidoksia ja katalysoivat uusien sidosten muodostumista. Tyypillisiä reaktioita ovat eliminaatioreaktiot muodostaen kaksoissidoksia tai rengasrakenteita tai additioreaktiot kaksoissidokseen. Lyaasit poikkeavat hydrolaaseista siten, että ne eivät katalysoi hydrolyysiä eli veden liittämistä. Reaktioissa ei myöskään tapahdu hapetus- tai pelkistysreaktioita. Monien lyaasien katalysoimat reaktiot ovat reversiibeleitä ja voivat tapahtua kumpaan suuntaan tahansa riippuen olosuhteista. Additioreaktioissa lyaaseja kutsutaan usein syntaaseiksi. Kaikkien lyaasien ryhmään kuuluvien entsyymien EC-numeron ensimmäinen numero on 4. ==Lyaasien luokittelu== Lyaasit luokitellaan 7 alaryhmään kansainvälisen biokemian ja molekyylibiologian järjestön IUBMB:n luokittelujärjestelmän mukaisesti. Luokittelu perustuu entysymien katalysoimiin reaktioihin ja on seuraava: *EC 4.1.x.x - Entsyymit hajottavat kahden hiiliatomin välisen sidoksen. Tähän luokkaan kuuluvat esimerkiksi dekarboksylaasit. *EC 4.2.x.x - Ryhmän lyaasit katalysoivat hiilen ja hapen välisen sidoksen katkaisemista. *EC 4.3.x.x - Ryhmän lyaasit hajottavat hiilen ja typen välisen sidoksen ja muodostavat kaksoissidoksia tai rengasrakenteita. *EC 4.4.x.x - Tämän ryhmän lyaasit katalysoivat hiilen ja rikin välisen sidoksen katkeamista eliminoiden rikkivetyä. *EC 4.5.x.x - Entsyymit katalysoivat hiilen ja halogeenien välisen sidoksen hajottamista *EC 4.6.x.x - Ryhmän entsyymit hajottavat hiilen ja fosforin välisen kovalenttisen sidoksen. Tähän ryhmään kuuluvat muun muassa nukleotidisyklaasit. *EC 4.99.x.x - Muut lyaasit. ==Lähteet== == Aiheesta muualla == Luokka:Lyaasit
Emporia

Emporia voi tarkoittaa seuraavia: *Emporia, kunnallishallinnoton alue Floridassa *Emporia, kaupunki Indianassa *Emporia, kaupunki Kansasissa *Emporia, kaupunki Virginiassa *Emporia, kauppakeskus Malmössä *Emporia Telecom, itävaltalainen yritys
Omertan liitto

Omertan liitto on Ilkka Remeksen kirjoittama jännitysromaani vuodelta 2013. Sen on julkaissut WSOY. ==Juoni== Sijoitusasijantuntija Tuomo Saari hankkii EU:n päästökauppaoikeuksia, mutta vastoin hänen tietojaan niiden hinta alkaa laskea ja Tuomo uhkaa tehdä miljoonien tappiot. Samaan aikaan EU:n johto suunnittelee italialaisen pankin pelastamista mafian rahoilla. Suomalainen EU:n ilmastopolitiikkaa tutkinut biologi murhataan ja myös Tuomo ja hänen vaimonsa joutuvat vaaraan. == Aiheesta muualla == * Omertan liitto Ilkka Remeksen sivulla * Omertan liitto. Kirjasampo Luokka:Ilkka Remeksen teokset Luokka:Jännitysromaanit Luokka:Vuoden 2013 kirjat
Hevossaari

Hevossaari on yleinen suomenkielinen paikannimi: *Hevossaari, Heinolan kaupunginosa ja saari Ruotsalainen-järvessä *Hevossaari, saari Kouvolassa Vuohijärvessä
Keihärinkoski

Keihärinkoski on Keski-Suomen Viitasaarella sijaitseva koski. Se on tunnettu urheilukalastuskoski. Keihärinkoski sijaitsee Kivijärven reitillä, sen ensimmäisenä koskena Keiteleestä ylöspäin. Koskella sallitaan ainoastaan perinteinen perhokalastus. Koskelta on edelleen mahdollista saada kookkaita, luonnonkudusta peräisin olevia järvitaimenia. Kosken pituus on 400 m ja leveys keskimäärin 50-55 metriä. Putouskorkeus on 1,05 m. Kosken keskivirtaama on 22 m3/s, ylivirtaama 37 m3/s ja alivirtaama 12 m3/s. Veden pinnan lasku ja vesien virtaussuunnan muuttuminen aiheuttivat noin 6 300 - 5 800 vuotta sitten Keihärinkosken synnyn Ylä-Keiteleen ja Muuruejärven väliin. == Lähteet == Luokka:Viitasaaren luonto Luokka:Viitasaaren reitti Luokka:Suomen kosket
Tiikeripeippoleski

Tiikeripeippoleski (Vidua raricola) on leskien heimoon kuuluva varpuslintu. ==Levinneisyys== Tiikeripeippoleskeä tavataan Kamerunissa, Kongon demokraattisessa tasavallassa, Ghanassa, Nigeriassa, Sierra Leonessa, Etelä- Sudanissa ja Sudanissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Lesket
Oranssimaljakas

Oranssimaljakas (Aleuria aurantia) on maljasieniin kuuluva laji. Maljasieniin kuuluvat myös punamaljakas (Sarcoscypha austriaca) ja hytymaljakas (Sarcosoma globosum), jotka tosin kuuluvat eri sukuun kuin oranssimaljakas. Se on syötäväksi kelpaava sieni. == Ulkonäkö == Itiöemän muoto on maljamainen ja yläosasta kuppimainen. Sisältä se on väriltään oranssi ja ulkopinta on vaalea. Itiöpöly on valkoista. Myös malto on valkoista ja se on haurasta. == Elinympäristö == Oranssimaljakasta esiintyy hiekkaisilla mailla. Tyypillisiä esiintymispaikkoja ovat joutomaat ja tien varret. == Lähteet == Luokka:Pezizales
Bambuleski

Bambuleski (Vidua larvaticola) on leskien heimoon kuuluva varpuslintu. ==Levinneisyys== Tiikeripeippoleskeä tavataan Kamerunissa, Etiopiassa, Gambiassa, Ghanassa, Guineassa, Guinea-Bissaussa, Nigeriassa, Etelä-Sudanissa ja Sudanissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Lesket
Mustaleski (lintu)

Mustaleski (Vidua funerea) on leskien heimoon kuuluva varpuslintu. ==Levinneisyys== Mustaleskeä tavataan Eteläisessä Afrikassa ja Itä-Afrikan eteläosissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Lesket
Trevoc

Trevoc Oy oli vuosina 2007–2019https://archive.today/20200608210718/https://tietopalvelu.ytj.fi/yritystiedot.aspx?yavain=2083197&tarkiste;=95AFAE14544B408FD7EC544ADFBD7914956A49F2 | YTJ - Yritys- ja yhteisötietojärjestelmä - Yrityshaku toiminut suomalainen turvallisuusalan yhtiö. Se oli erikoistunut viranomaisten tekemään tekniseen kuunteluun, katseluun ja seurantaan. Yritys oli julkisuudessa sen yhteyksistä rikoskokonaisuuteen, johon liittyivät Helsingin huumepoliisin päällikkö Jari Aarnio ja rikollisjärjestö United Brotherhoodin johtaja.https://www.is.fi/kotimaa/art-2000001272492.html Trevocin tuotteita olivat seurantalähettimet ja tekniseen seurantaan suunnitellut valvomojärjestelmät, sekä tosiaikaiseen laillisuusvalvontaan liittyvät mekanismit.https://suomenkuvalehti.fi/jutut/kotimaa/mystinen-trevoc-nain-suomesta-tuli-huippumaa-rikollisten-seurannassa/ Trevoc oli vuodesta 2008 alkaen tutkinut ja kehittänyt yhdessä ammattikorkeakoulujen ja yliopistojen kanssa salaisten pakkokeinojen käytön valvontaa (miten valvoa valvojia). Sen perustajajäsenet ovat julkaisseet aiheesta konferenssipapereita. == Lähteet == ==Aiheesta muualla== * Tuomio seurantalaiteyhtiö Trevoc Oy:n ja Jari Aarnion asiassa koveni hovioikeudessa Helsingin hovioikeuden tiedote 30.9.2016 Luokka:Entiset suomalaiset yritykset Luokka:Tiedustelu Luokka:Vakoilu
Mustasiipileski

Mustasiipileski (Vidua codringtoni) on leskien heimoon kuuluva varpuslintu. ==Levinneisyys== Mustasiipileskeä tavataan Malawissa, Mosambikissa, Tansaniassa, Sambiassa ja Zimbabwessa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Lesket
Martti Kormano

Martti Kormano (30. joulukuuta 1941 Savonlinna – 5. marraskuuta 2013) oli johtavia suomalaisia radiologeja. Hän suoritti ylioppilastutkinnon 1960 ja väitteli tohtoriksi 1967. Radiologian erikoislääkärin tutkinnon hän suoritti 1972. Hän toimi Turussa diagnostisen radiologian apulaisprofessorina jo 1960-luvulta, professorina 1985 alkaen. Hän oli varsin tuottelias kirjoittaen yli 200 tieteellistä julkaisua. Hän johti magneettikuvauksen ja tietokonetomografian tutkimusta Suomessa. Myös röntgenkuvien digitaalinen siirto on Suomessa lähtenyt käyntiin hänen aloitteestaan. Hän toimi välillä myös vierailevana professorina Rochesterin ja Chicagon yliopistoissa Yhdysvalloissa. ==Lähteet== Luokka:Turun yliopiston professorit Luokka:Suomalaiset lääkärit Luokka:Vuonna 1941 syntyneet Luokka:Vuonna 2013 kuolleet Luokka:Suomalaiset professorit
Daniel Edvard Duncker

Daniel Joachim Edward Duncker (4. tammikuuta 1835 Artjärvi – 24. kesäkuuta 1894 Helsinki) oli maanviljelijä ja valtiopäivämies. Dunckerin vanhemmat olivat Kinttulan kartanon ensimmäinen Duncker-sukuinen omistaja tilanomistaja Gustaf Duncker ja Anna Elisabeth Poppius. Daniel Joakim Edvard Dunckerilla oli pikkuveli Elis Gabriel Dunker, joka syntyi 1. helmikuuta 1844 Artjärvellä ja kuoli 8. syyskuuta 1876 Helsingissä. Hän toimi oopperalaulajana. Daniel Joakim ja Elis Gabriel Dunckerin isänisä oli everstiluutnantti Joakim Zachris Duncker, joka haavoittui Suomen sodan Hörneforsin taistelun yhteydessä sen jälkeen 6. heinäkuuta 1809 Uumajan eteläpuolella, koska oli kieltäytynyt antautumasta venäläisille joukoille. J. Z. Dunckerin komentamat joukot jäivät viivyttämään venäläisten etenemistä ja tulivat saarretuiksi. Tätä ennen Johan August Sandels oli kysynyt Dunckerilta: ”Pelkäättekö, herra everstiluutnantti?”. Everstiluutnantti Dunckerista on tarina Välskärin kertomuksissa runossa Heinäkuun viides päivä. ==Opinnot ja ura== Daniel Edvard Dunker tuli filosofian kandidaatiksi 1860, opiskeli maataloutta Ruotsissa ja ryhtyi viljelemään perintötilaansa Kinttulan kartanoa vuonna 1863. Tämän lisäksi hän omisti Hilsdalin kartanon Orimattilan Pakaalla 1869–1894. Uudellamaalla hänet tunnettiin Kinttulan maisterina. (Antin - 119) Tila palkittiin vuoden 1881 yleisessä maatalousnäyttelyssä kultamitalilla. Duncker oli tunnettu myös hevosten kasvattajana. Hän osallistui useisiin valtion komiteoihin, toimi Uudenmaan ja Hämeen läänin maanviljelysseuran puheenjohtajana 1886–1888 ja oli kotikuntansa Artjärven kunnalliselämän vaikuttaja 1870-luvulta lähtien. Duncker osallistui säätyvaltiopäiville talonpoikaissäädyn edustajana vuosina 1872, 1877–1878, 1882, 1885, 1888, 1891 ja 1894 eli seitsemän kertaa. Vuosien 1877–1891 aikana pidetyillä valtiopäivillä hän toimi säätynsä varapuhemiehenä. Duncker tunnettiin maltillisena ja varsinkin kielikysymyksissä liberaalina valtiopäivämiehenä. Hänen tiedetään vastustaneen muun muassa koulupakkoa, työväensuojelua ja raittiusasiaa. Dunckerin puoliso vuodesta 1865 oli Fredrika Wilhelmina Sofia Sneckenström (k. 1882). == Lähteet == * Sivut 145–146 ===Viitteet=== ==Aiheesta muualla== * Viitattu 31.12.2013. Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1835 syntyneet Luokka:Vuonna 1894 kuolleet
Radio Patmos

Radio Patmos on suomalainen kristillinen radiokanava, jonka omistaa Patmos Lähetyssäätiö. Radio Patmos kuuluu internetissä sekä pitkä- ja lyhytaikaisilla toimiluvilla radiossa. Pitkäaikainen ohjelmistolupa on voimassa 1. lokakuuta 2016 alkaen ja on voimassa vuoden 2029 loppuun. Elokuussa 2021 kuuluvuusalue laajeni Lappeenrantaan. Lokakuussa 2022 Radio Patmos sai toimiluvan Jyväskylään, Lapualle ja Sotkamoon. Syyskuussa 2023 Radio Patmos oli toiminnassa 20 pysyvällä FM-taajuudella ja aikaväillä 1.10.–31.12.2023 neljällä väliaikaisella FM-taajuudella. Radio Patmos on ei-kaupallinen kanava eli se ei myy ohjelma- tai mainosaikaa ja toimii lahjoitusvaroin. Kanavalla on Helsingin Haagassa syksyllä 2016 rakennettu moderni digitaalinen studio ja lähettämö. Kanavan ohjelmisto koostuu ajankohtaisesta hengellisistä ohjelmista, haastatteluista, paneelikeskusteluista, raamattuopetuksesta ja musiikista. Kanavan muita vakioaiheita ovat lähetystyö ja Israel. Radio Patmoksen päätoimittaja on Helvi Jääskeläinen. Aikaisemmin päätoimittajana on ollut Leo Meller.Yhteystiedot == Ohjelmia == * Päätoimittajien seurassa * Come Home * Ajankohtafoorumi * Toimittajien tunti * Päivän pakina * Luterilainen messu, SLEY * Marttyyrien matkassa * Open Doors * Kaksin käsin maailmaan * Patmos tänään * Kirjanurkka * Olen rinnallasi hetken * Yksi tie * STT:n uutiset * Kansainväliset uutiset * Suomi rukoilee * Maan ääriin asti * Taivaan ja maan väliltä (yhteislähetykset Radio Dein kanssa) * Ilosanomapiiri * Viikon Ahvio * Patmoksen luontoretki * Politiikan viikkokatsaus * Johdatus kristilliseen dogmatiikkaan * Avainmedian uutisia * Pyörätuolipastori * Lähetyksen veteraaanit * Aamuvieras * Evankelistan eväitä * Vuorisen vartti * Iltahartaus * Radio Patmoksen aamuhartaus * Kujalla == Kuuluvuusalueet ja taajuudet == Radio Patmos on kuunneltavissa pysyvillä toimiluvilla seuraavilla taajuuksilla. Väliaikaisluvat merkitty tähdellä. Paikka Taajuus (MHz) Alajärven Lehtimäki 106,0 Helsinki (*) 107,4 Iisalmen Iimäki 105,4 Jyväskylä 89,0 Kokkolan Pimjalo 101,3 Kouvola (*) 95,2 Kuopion Vehmasmäki 102,6 Lahti (*) 101,0 Lappeenranta 104,3 Lapua 93,6 Mikkelin Majavesi 105,4 Mänttä- Vilppulan Mäntänvuori 106,6 Oulu 102,0 Pihtiputaan Ilosvuori 97,8 Pori 89,1 Raahen Pattijoki 101,5 Riihimäki (*) 107,0 Rovaniemi 107,8 Savonlinnan Yläkuona 94,4 Tornion Laivakangas 101,3 Turun Metsämäki 90,1 Vaasan Klemettilä 92,5 Äänekosken Noropohja 89,2 Aiemmin kanava on kuulunut tilapäisillä radioluvilla mm. Eurajoella, Helsingissä, Hollolassa, Hyvinkäällä, Hämeenlinnassa, Joensuussa, Jyväskylässä, Kaarinassa, Kokkolassa, Kouvolassa, Kuopiossa, Lappeenrannassa, Lapualla, Porvoossa ja Ylöjärvellä. == Lähteet == == Aiheesta muualla == * Radio Patmoksen kotisivu Luokka:Suomalaiset radioasemat Luokka:Kristillinen media Suomessa Luokka:Vuonna 2013 perustetut radioasemat
Lapinnevan rautatieasema

Lapinnevan rautatieasema () on lakkautettu rautatieliikennepaikka Haapamäki–Pori-radalla Pirkanmaalla Parkanon Lapinnevan kylässä. Lapinnevan laiturivaihde avattiin vuonna 1935 sorakuopan ja turvesuon käyttöön. Asemarakennuksen on suunnitellut arkkitehti Thure Hellström ja se rakennettiin 1933. Liikennepaikan ympäristöön syntyi asutuskeskus, josta ei kuitenkaan muodostunut varsinaista taajamaa. Lapinneva muutettiin miehittämättömäksi seisakevaihteeksi 26. toukokuuta 1968. Henkilöliikenne lakkautettiin 31. toukokuuta 1981 ja tavaraliikenne vuonna 1999. Liikennepaikka lakkautettiin kokonaan 30. syyskuuta 2021. Asemarakennus on yksityisomistuksessa. Lähimmät liikennepaikat samalla rataosalla ovat olleet Jokiharjun seisake viisi kilometriä itään Parkanon suuntaan ja Pihnarin seisake kuusi kilometriä länteen Porin suuntaan.Iltanen 2009, s. 197. == Lähteet == == Aiheesta muualla == *Vaunut.org: Kuvia Lapinnevan rautatieasemalta Luokka:Pirkanmaan lakkautetut rautatieliikennepaikat Luokka:Parkanon rautatieliikennepaikat
Ranka (täsmennyssivu)

Ranka voi tarkoittaa ainakin seuraavia asioita: * ranka, karsittu puunrunko * eliöiden tukiranka * Ranka Recordings, Spinefarm Recordsin levymerkki * Ranka Kustannus, levy-yhtiö ja -merkki * ranka, Intian etninen ryhmä * Ranka, eräs synonyymi Gutedel-viinirypälelajikkeelle.
Urin zikkurat

Urin zikkurat eli Urin suuri zikkurrat on hienoin säilynyt sumerilaisen uskonnollisen arkkitehtuurin edustaja. Urin tapaan kaikissa suurissa sumerilaiskaupungeissa oli tällainen porraspyramidin muotoinen temppeli. Urin zikkurat on peräisin noin vuodelta 2000 eaa. Sana zikkurat tulee akkadin kielen ilmaisusta ziqqurratu, joka tarkoittaa vuoren huippua. Urin zikkurat rakennettiin kuunjumala Nannan kunniaksi. Sitä pidettiin yhdyssiteenä taivaan ja maan välillä, ja se oli vilkas uskonnollisen elämän keskus. Jumalan uskottiin laskeutuvan zikkuratin ylimmän kerroksen temppeliin. Rakennus on tehty umpinaiseksi ilmastointiaukkoja lukuun ottamatta. Mittasuhteet ovat tarkkoja, koska matemaattinen tarkkuus oli mesopotamialaisille arkkitehdeille tärkeää. Rakennusmateriaali on savitiili, ja puupalkit vahvistavat rakennetta. Ulkopintaa peittää 2,5 metriä paksu verhoilu, joka on poltettua tiiltä. Laastina on vesitiivistä bitumia. Pyramidin huipulle johtavat useat leveät portaat. Keskimmäinen portaikko oli luultavasti tarkoitettu vain uskonnollisille juhlakulkueille, ja muut portaat olivat arkikäyttöön. Rakennuksessa on ollut jopa keittiö, koska uskonnollisiin menoihin kuului ruoan uhraamista. Rakennuksen arvellaan säästyneen, koska alue autioitui Eufratin uoman siiryttyä toiseen paikkaan. == Lähteet == Luokka:Arkeologiset kohteet Irakissa Luokka:Dhi Qar Luokka:Sumer Luokka:Zikkurratit
Euphausiidae

Euphausiidae on yksi kahdesta krillien lahkoon kuuluvasta äyriäisheimosta. Toisin kuin yksilajisen Bentheuphausiidaen, tämän heimon krilleillä on valoelin, jonka avulla ne hohtavat pimeässä. Kaupallisen kalastuksen takia heimon tunnetuimmat lajit ovat etelänkrilli (Euphausia superba), tyynenmerenkrilli (Euphausia pacifica) ja norjankrilli (Meganyctiphanes norvegica). == Levinneisyys ja elinympäristö == Joitakin heimon lajeja tavataan Galápagossaarilla. Heimon lajeja esiintyy myös Pohjois-Atlantilla ja Etelämannerta ympäröivillä merillä. Joitakin lajeja esiintyy myös Välimerellä. == Suvut == * Euphausia * Meganyctiphanes * Nematobrachion * Nematoscelis * Nyctiphanes * Pseudeuphausia * Stylocheiron * Tessarabrachion * Thysanoessa * Thysanopoda == Lähteet == == Aiheesta muualla == * http://atlases/ibss/iuf.net/euphasiidae/index.html Luokka:Krilliäyriäiset